cyanic-selkie/wikianc huggingface dataset:
Arvefølgen til den danske tronen
Historie
Selv om både den britiske, norske og greske kongefamilien er rent genealogisk sett medlemmer av den danske kongefamilien, er de ikke etterkommere av kong Christian X og har dermed ikke arverett til tronen. De britiske og norske kongelige har ingen referanser til Danmark i sine titler, men de greske kongelige har fortsatt tittelen prins/prinsesse av Danmark.
Mae
Mae er et amerikansk rockeband startet i 2001 i Norfolk, Virginia. Bandets navn er et akronym for «Multi-sensory Aesthetic Experience», basert på et kurs trommist Jacob Marshall tok da han var student på Old Dominion University.
Den første sangen bandet skrev var «Embers and Envelopes» av Jacob Marshall og Jacob Elkins. Den ble senere å finne på debutalbumet deres, Destination: Beautiful, som ble utgitt i 2003.
Porrostoma rhipidius
Porrostoma rhipidius er en bille i underfamilien nettrødvinger i familiegruppen rødvinger.
Mae
Selv om alle medlemmene er kristne, hevder vokalist Elkins at de ikke er et kristent band.
Porrostoma rhipidius
Porrostoma rhipidius tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Mae
I 2008 ble det kjent at de ikke lenger har platekontrakt med Capitol, og står uten et plateselskap til å utgi deres neste album. Hver måned i hele 2009, skal de gi ut en sang som folk må kjøpe for å laste ned. Pengene de får inn går til veldedighet.
505 Cava
505 Cava er en hovedbelteasteroide. Den ble oppdaga den 21. august 1902 av Royal Harwood Frost fra Harvard College Observatory i Arequipa. Den er oppkalt etter Cava, en skikkelse fra inkaenes mytologi.
Mae
Diskografi
Studioalbum EP-er DVD-er
Mikaela Ingberg
Mikaela Johanna Emilia Ingberg (født 29. juli 1974 i Vasa) er en tidligere finsk spydkaster. Hennes meritter inkluderer blant annet bronsemedalje under VM 1995, EM 1998 og EM 2002. Hun har blitt trent av Tapio Korjus. Hennes personlige rekord er på 64,03 og ble oppnådd under et stevne i Berlin i september 2000.
The Last Man
The Last Man er en tidlig apokalyptisk science-fiction-roman av Mary Shelley, som ble først publisert i 1826. Boken forteller om en verden i nær framtid rammet av pest. Romanen ble skrevet i perioden som fulgte etter hennes mann Percy Bysshe Shelleys død.
Ettersom fortellingen hadde handling satt til det 21. århundre var den av stor innflytelse på utviklingen av engelsk science-fiction, spesielt da H.G. Wells, Olaf Stapledon, og mindre åpenbart, Arthur C. Clarke.
I 2002 begynte Vertigo comics å utgi en tegneserie kalt «Y: The Last Man» som er løst basert på konseptet unnfanget av Mary Shelley.
Handlingsreferat
Mary Shelley opplyser at hun i 1818 i Sibyl-hulen i nærheten av Napoli oppdaget en samling av profetiske skrifter malt på blader av Den kumeiske sibylle. Hun har redigert disse skriftene i den nåværende fortellingen, og historien begynner i 2073 og ble avsluttet i år 2100. Lionels far planla å ta livet sitt, men før han gjorde det skrev han et brev til kongen om å ta vare på familien hans etter hans død. Men etter at Lionels far døde, ble brevet aldri levert. Lionel og søsteren hans vokser derfor opp uten foreldrenes innflytelse, og som resultat blir de usiviliserte. Lionel utvikler et hat mot den kongelige familien, men Perdita vokser opp til å nyte sin isolasjon fra resten av samfunnet.
Når kongen forlater tronen blir monarkiet avsluttet, og en republikk blir opprettet. Når kongen dør, forsøker grevinnen å oppdra sønnen deres, Adrian, for å gjenvinne tronen igjen. Men Adrian motarbeider sin mor, og nekter å overta tronen. Adrian møter Lionel, som fremdeles bærer nag mot Adrian og konge-familien, har til hensikt å terrorisere og konfrontere Adrian. Men han får endelig vite at Adrian aldri visste om brevet fra Lionels far før veldig nylig. Lionel og Adrian blir etter hvert nære venner, og Lionel blir stadig mer sivilisert og filosofisk under Adrians innflytelse. Samtidig er Lord Raymond, som ble kjent for hans bedrifter i en krig mellom Hellas og Tyrkia, kommet tilbake til England på jakt etter større makt og politiske posisjoner.
Adrian oppdager at hans elskede, Evadne, er forelsket i Lord Raymond. Men Raymond har til hensikt å gifte seg med Idris (som Lionel er forelsket i) som et første skritt mot å bli konge, ved hjelp fra grevinnen. Imidlertid velger han til slutt sin kjærlighet til Perdita fremfor sin ambisjon, og de to gifter seg. Etter å ha fått vite om kjærligheten mellom Idris og Lionel, planlegger grevinnen å dope ned Idris, ta henne med til Østerrike, og tvinge henne til å inngå et politisk motivert ekteskap. Idris oppdager denne planen og flykter til Lionel, som gifter seg med henne kort tid etterpå. Grevinnen reiser til Østerrike, og ergrer seg over barna sine og Lionel. Raymond reiser senere til Hellas på grunn av en krig, ledsaget av Adrian. Rett etter at den skadde Adrian returnerer til England, oppstår rykter om at Raymond har blitt drept.
Perdita overbeviser Lionel om å bringe henne og Clara til Hellas, for å lete etter Raymond. Men Raymond har egentlig blitt tatt til fange av en gruppe osmaner, og blir senere drept. Perdita, fortvilet av Raymonds død, drukner seg ved å kaste seg over bord fra et dampskip. I år 2092 forsøker Lionel og Adrian å leve ett normalt liv, men en pest fortsetter å spre seg over hele Europa og Amerika. Skip ankommer Irland med overlevende fra Amerika, som plyndrer Irland og Skottland før de invaderer England. Adrian sender en militær styrke mot dem, og er til slutt i stand til å løse situasjonen.
De få gjenværende overlevende i England bestemmer seg for å forlate landet deres, på leting etter et bedre klima og leve-vilkår. I Frankrike oppdager Adrian at de tidligere utvandrerne fra England har delt seg i forskjellige fraksjoner, blant dem en fanatisk religiøs sekt ledet av en falsk messias som påstår at hans etterfølgere vil bli frelst fra sykdom. Adrian forsøker deretter å forene de aller fleste av disse fraksjonene, men den religiøse gruppen erklærer voldelig motstand mot Adrian.
Led Zeppelin II
Led Zeppelin II er det andre albumet til den britiske rockergruppa Led Zeppelin. Albumet kom ut 22. oktober 1969 og solgte til gull i USA på tre uker.
Albumet ble spilt inn i et av bandets mest hektiske perioder, fra januar til august 1969, hvor de gjennomførte hele fire turneer i Europa og tre i USA. Likevel blir Led Zeppelin II regnet som et av de viktigste bidragene i hardrockens historie.
Bassist
Bassist brukes om en person som spiller musikkinstrumentet bassgitar eller kontrabass, uavhengig av stil. Begge disse instrumentene brukes i en rekke musikksjangere og kalles ofte «bass». Noen få bassister spiller mandobass.
Halshogging
Halshogging eller dekapitasjon er en av de eldste henrettelsesmetoder som er kjent, og består i at hodet skilles fra kroppen. Den utføres ved at halsen hogges, normalt med øks eller sverd, noe som fører til at døden inntreffer praktisk talt umiddelbart. Halshogging har også blitt utført mekanisk, med giljotin.
Richard Wunder
Richard Wunder (født 30. september 1984 i Sveits) er en liechtensteinsk bobkjører.
Halshogging
Døden inntreffer som en følge av massivt blodtrykksfall og fullstendig mangel på oksygentilførsel til hjernen. Bevisstløshet inntreffer normalt umiddelbart, og den halshogde er hjernedød etter maksimalt noen sekunder.
Noen har likevel forsøkt å trekke i tvil om døden inntreffer med en gang, da primitive forsøk angivelig har vist følelsesmessige reaksjoner etter at hodet var skilt fra kroppen. Det har da blitt påstått at en halshugget person kan være bevisst en kort tid. Det regnes dog som usannsynlig.
Richard Wunder
Sammen med Thomas Dürr, Michael Klingler og Jürgen Berginz utgjør han det liechtensteinske laget i bobsleigh under Vinter-OL 2010. Firerboblaget måtte trekke seg da Michael Klingler fikk plager etter en hjernerystelse han pådro seg i toer-bobløpet.
Halshogging
Tradisjonelt har det i mange europeiske land vært slik at dømte fra allmuen ble halshogd med øks, mens adelige ble halshogd med sverd. I arabiske land og i en del asiatiske land har sverdet vært vanligste redskap for alle samfunnslag.
I Norge var offentlig halshogging den vanlige henrettelsesmetode for sivile lovbrudd inntil dødsstraff i fredstid ble avskaffet. Den siste som ble henrettet ved halshogging i Norge, var Kristoffer Nilsen Svartbækken Grindalen, som måtte bøte med livet i Løten 25. februar 1876 foran 3.000 mennesker. Ved landssvikoppgjøret i 1945 benyttet man arkebusering (skyting).
I dag er Saudi-Arabia det eneste land som benytter halshogging. Qatar, Jemen og Iran har beholdt metoden i lovbøkene, men den brukes ikke.
Islamistiske grupper har også en rekke ganger halshogd gisler i blant annet Irak, Afghanistan og på Filippinene. Andre kriminelle bander rundt om i verden har også benyttet halshugging.
Selvmord ved halshogging er svært sjelden, men ikke helt ukjent. I 2003 var det en mann i Storbritannia som halshogde seg selv med en hjemmelaget giljotin som hadde en elektrisk utløser. Det hadde tatt uker å konstruere den.
Kanelbregneslekten
Kanelbregneslekten (latin: Osmundastrum eller Osmunda cinnamomeum) er en slekt av bregner innenfor kongsbregnefamilien. Denne slekten har bare to kjente arter, begge en slags varianter av kanelbregne. Før trodde man den var en Osmunda cinnamomea, men genetiske studier viser at kanalbregnen er en egen søsterslekt av de andre slektene i kongsbregnefamilien.
Kanelbregneslekten regnes av og til inn i kongsbregneslekten Osmunda, og artene vokser på henholdsvis den østlige og den vestlige halvkule. De danner enorme bestander fra store, massive rotsystemer, og trives godt i svært fuktig eller myrlendt terreng.
De sterile skuddene har dobbelt flikete, lysegrønne eller mellomgrønne blader, som er 30-150 cm høye og 15-20 cm brede. De fertile skuddene er 25-40 cm høye, smale, først grønne, men deretter lysebrune når de avgir sporehushoper i klaser. De fertile skuddene spirer først, og rager omtrent så høyt som de sterile når sistnevnte bøyer seg ned mot bakken. De fertile skuddene varer derimot lengre utover høsten, de overlever faktisk vinteren mens de sterile bladene tas av frosten og dør.
Enkelte urbefolkninger i Asia bruker Asiatisk kanelbregne som mat, ved at enten fibrene i røttene trevles opp og spises etter lengre bearbeiding, eller de unge skuddene kokes som en grønnsak.
Arter
For en mer utfyllende taksonomi, se: bregneplanter
Solfjellshøgda (Oslo)
Navnet ble vedtatt i 1927.
Slaget ved Azua
Slaget ved Azua, også kalt '''slaget den 19. mars''', var det første store slag i den dominikanske uavhengighetskrigen. Slaget ble utkjempet den 19. mars 1844 i Azua de Compostela i Azua provinsen. En styrke på omkring 2 200 dominikanske tropper, en del av hæren fra sør, ledet av general Pedro Santana, beseiret en tallmessig overlegen styrke på 10 000 tropper fra den haitiske hæren ledet av general Souffrand.
Container (transport)
Container, på norsk også konteiner, er en mye brukt lastbærer og de mest brukte typene er iso-, cen- og flycontainere. Det finnes også avfallscontainere. Containerens store fordel er at den kan lastes før transport, losses etter transport og at den kan leveres fra dør til dør uten komplisert logistikk. Den leveres med blant annet løftebeslag for å forenkle håndteringen slik at den fort kan hukes på en kran.
Isocontainere
Som et fellesmål for antall isoontainere i en forsendelse blir ekvaliente ISO C-containerne vanligvis brukt. De andre størrelsene regnes vanligvis om til denne størrelsen. A-containeren blir da 2 teu, B blir 1,5 teu , C tilsvarer 1 teu og D blir 0,5 teu. 1 A-container eller kombinasjoner med 2 C-containere, 1 D- og 1 B-container eller fire D-containere vil ha samme lengde.
Disse målene er hensiktsmessige siden man enkelt kan flytte og kombinere en eller flere containere på f.eks et vogntog eller en jernbanevogn (men isocontainere brukes hovedsakelig på containerskip).
Isocontainernes svakhet er at de er litt for smale til å romme tre Europaller i bredden. Grunnen til dette er at de opprinnelig ble standardisert etter maksimal lastebilbredde i USA i 1967 (2,438 mm). De er likevel mye brukt i skipsfarten. På f.eks lastebiler med en vanlig bredde på 2,55 meter brukes for det meste cencontainere. Disse blir omtalt lenger ned.
Dimensjoner på isocontainere
Containerne finnes i forskjellige utgaver, og kan deles inn i lukkede, åpne og som tankcontainere. De åpne containerne kjennetegnes med en x i typebetegnelsen. De lukkede finnes også med kjøle-/varmeaggregater (elektriske/dieseldrevne) for temperaturavhengig gods som f.eks matvarer.
Cencontainere
Cencontainerne kommer med en standard bredde på 2,5 meter hvilket rommer europaller med tre korsider (800 mm × 3 = 2.4 m) eller to langsider (1200 mm × 2 = 2.4 m) med 100 mm klaring.
Høydene fås i 2,67 m, 2,72 m og 2,7 m.
Lengden som cencontaineres fås i (med teoretiske klaringer for europaller i parentes) er:
Den mest brukte cencontainerlengden er 7,45 meter. Et eksempel på en bruker av cencontaineren er Posten, som bruker disse containerne både på tog og på vogntogene sine.
Flycontainere
Flycontainerne (en. unit load device, ULD) er containere spesielt tilpasset fly og brukes for å redusere flyets ledetid. Fordelen med disse containerne er at flyets last kan pakkes på forhånd og lastes rett ombord på flyet. Man sparer tid (og penger)
Forskjellige flycontainere
Den eneste av disse containerne som er helt lukket er RAP-containeren, DQF og DPE containerne er mer som åpne rammer, mens AA2 har 4 faste vegger med et beskyttelsesnett som vegger.
Disse containerne er tilpasset slik at de kan lastes direkte inn i flyets lasterom.
Andre lastbærere
Andre eksempler på lastbærere er kasser (f.eks. eurokasseer), paller (f.eks. europaller), sekketraller, jekketraller, transportbur, lasteplan eller flak. Mange av disse brukes også i forbindelse med konteinere.
506 Marion
506 Marion er en hovedbelteasteroide. Den ble oppdaga den 17. februar 1903 av Raymond Smith Dugan fra Landessternwarte Heidelberg-Königstuhl i Heidelberg. Den er oppkalt etter Marion Orcutt, Dugans kusine.
Elen
Elen er et kvinnenavn med flere mulige opprinnelser. Det kan være:
Utbredelse
Tabellen nedenfor gir en detaljert oversikt over populariteten til fornavnet Elen i noen av de landene hvor statistikk er tilgjengelig.
Elen var et populært navn på jentebarn i Norge på 1700- og 1800-tallet.
Kjente personer med navnet
Personene i listen er ordnet kronologisk etter fødselsår.
Kari Onstad
Kari Winge Onstad (født 24. februar 1941, død 24. mars 2020) var en norsk skuespiller og sanger.
Karriere
Kari Onstad var skuespillerelev ved Statens teaterhøgskole, og gikk ut derfra i 1965.
Onstad var ansatt i Operakoret før hun debuterte som skuespiller på Trøndelag Teater i 1968. Siden var hun ansatt ved Den Nationale Scene fra 1976 til 1980, der hun blant annet spilte Katherine i Troll kan temmes, tittelrollen i Amalie Skrams Agnete og hadde ledende roller i musikaloppsetninger. Hun arbeidet deretter frilans fra 1980 til 1987. Senere var hun noen år ansatt ved Nationaltheatret, hvor hun blant annet spilte Gina Ekdal i Vildanden i 1991. Hun har også spilt roller i Radioteatret og Fjernsynsteatret.
I senere år var hun hovedlærer på skuespillerlinjen ved Nordisk Institutt for Scene og Studio.
Privatliv
Onstad var gift med teaterregissør Stein Winge, og mor til Julie Winge, Sigurd Nikolai Winge og Viktoria Winge.
Tveitakvitingen
Tveitakvitingen er den høyeste fjelltoppen i Samnanger og Bjørnafjorden kommune i Vestland. Det har en høyde på 1 299 meter over havet. Primærfaktoren på 858 meter er blant de 150 største i Skandinavia.
Jenssen (konjakkhus)
Jenssen SAS er et norsk konjakkhus. Konjakken deres heter Jenssen Cognac. De har ca. 25 hektar vinmarker.
Tveitakvitingen
Det er populært å gå på skitur på Tveitakvitingen vinterstid. Fra toppen er det god utsikt både vestover, mot havet, og østover mot Hardangerfjorden og Folgefonna.
Navnet Tveitakvitingen kommer fra en gård, med navn Tveita, som ligger øverst i Hålandsdalen (ved foten av fjellet).
Nåsvannet
Nåsvannet, som er en del av Kragerøvassdraget, ligger på samme høyde som Tveitvatnet og i NVE Atlas er de to regnet som én sammenhengende innsjø.
Jenssen (konjakkhus)
Historie
«Le Maine Pertubaud», gården hvor Jenssen produseres, var opprinnelig en liten landsby bestående av flere enheter. Noen bygninger spores tilbake til 1600-tallet, og konjakkproduksjonen til midten av 1700-tallet. Gården ligger midt i det beste konjakkområdet, Grande Champagne. I dag er landsbyen samlet til én gård/driftsenhet. Hele produksjonen foregår fortsatt på stedet, som består av bl a 4 våningshus og et flere driftsbygninger. De tidligere eierne hadde levert konjakk på fat til de store husene.
På slutten av 1990-tallet ønsket familiene som eide «Le Maine Pertubaud» å selge virksomheten. Per Egil Jensen kjøpte vingården, som inneholdt store mengder gammel konjakk, men som imidlertid måtte renoveres. Nå huser den både produksjon og overnattingsmuligheter. Han etablerte samtidig merket Jenssen Cognac, spesialisert i gammel konjakk fra Grande Champagne, basert på gårdens egen produksjon. Merket Jenssen brukes både i Norge og andre land.
Jenssen Cognac
Alle konjakkene er ren Grande Champagne
Eksterne lenker
Jenssen Cognac – Offisiell hjemmeside
Forsvarsmuseet
Forsvarsmuseet er et norsk museum for militærhistorie. Museet er hovedmuseum i Forsvaret og har holdt til i en gammel arsenalbygning på Akershus festning i Oslo siden 1860.
Historie
Museet ble opprettet i 1946 da Artillerimuseet (opprettet i 1860) og Intendanturmuseet (opprettet i 1928) ble slått sammen under navnet Hærmuseet. Til å begynne med var museet åpent kun for militærpersonell, men ble åpnet for publikum i 1978 av Kong Olav V under navnet Forsvarsmuseet.
Utstillinger
Hovedformålet med museet er å vise norsk militærhistorie fra vikingtiden til i dag, og museet består av åtte utstillinger:
Savanes (Togo)
Savanes er den nordligste av Togos fem regioner. Det er delt inn i prefekturene Kpendjal, Oti, Tandjouaré og Tône. Ved folketellingen i 2010 hadde regionen 828,224 innbyggere.
Forsvarsmuseet
Minnesmerker
Utenfor museet står en rekke minnestøtter over soldater fra forskjellige norske avdelinger som har mistet livet i ulike konflikter under og etter andre verdenskrig. Ulike veteranorganisasjoner bekranser monumentene på frigjøringsdagen 8. mai hvert år.
Todea
Todea er en slekt av bregner innenfor kongsbregnefamilien. Denne slekten har bare 2 kjente arter.
Todea tidwellii er i tillegg en fossil, utdødd art fra kritt, som er funnet på Vancouver Island i Canada. Leptoteris regnes av og til inn blant Todea-slekten, men er med sine 7 arter nå anerkjent som egen slekt.
Arter
For en mer utfyllende taksonomi, se: bregneplanter
De 2 artene i denne gruppen omfatter:
Centrale (Togo)
Centrale er en av fem regioner i Togo. Den er delt inn i prefekturene Blitta, Sotouboua, Tchamba og Tchaudjo. Ved folketellingen i 2010 hadde regionen 617,871 innbyggere.
Jurodidae
Jurodidae er en liten familie av biller der alle utenom én av artene er utdødde. Den eneste kjente nålevende arten, Sikhotealinia zhiltsovae, ble beskrevet fra Sikhote-Alin-fjellene i Øst-Sibir i 1996. Jurodidae tilhører gruppen Archostemata, som i dag er meget artsfattig, men som omfatter de fleste av de eldste kjente bille-fossilene. Sikhotealinia zhiltsovae er meget sjelden og er foreløpig bare funnet i et eneste eksemplar (holotypen, som arten ble beskrevet utfra).
Historie
Gruppen er kjent fra fossiler tilbake til jura-tiden, 160 millioner år før nåtid. Den er bare funnet i Kina og det østlige Sibir. Det er interessant at den eneste kjente nålevende arten også lever i dette området. Familien har antagelig alltid vært sjelden og det er ikke kjent noe spor av den på de 145 millioner år som ligger mellom den yngste av de fossile artene og den nålevende arten.
Systematisk inndeling
Denne familien har trekk både fra underordenene Protocoleoptera, Archostemata og Adephaga, men nyere fylogenetiske undersøkelser (Yan m.fl. 2014) støtter en plassering i Archostemata.
Doyle Brunson
Doyle F. Brunson (født 10. august 1933 i Longworth i Texas i USA, død 14. mai 2023 i Las Vegas i Nevada), også kalt «Texas Dolly», var en amerikansk pokerspiller.
Han spilte profesjonelt i over 40 år, og var verdensmester og forfatter av flere pokerbøker. I løpet av sin karriere vant han over 4,300,000 dollar på turnerninger. Han var én av fire som har vunnet WSOP Main Event to ganger på rad, og én av tre som har vunnet 10 WSOP-armbånd.
Friedrichshain-Kreuzberg
Friedrichshain-Kreuzberg er en av tolv administrative bydeler i Berlin.
Ortsteiler
Inntil forvaltningsreformen i 2001 var Friedrichshain og Kreuzberg egne administrative bydeler. Disse er i dag ortsteiler i bydelen. Ortsteilen Friedrichshain lå i tidligere Øst-Berlin mens Kreuzberg lå i tidligere Vest-Berlin. Oberbaumbrücke forbinder de to områdene og er bydelens vartegn.
Opostega salaciella
Opostega salaciella er en sommerfugl som tilhører familien hvitmøll (Opostegidae). Den er funnet nord til Sogn og Fjordane i Norge.
Utseende
En liten (vingespenn 8–12 mm), snøhvit møll. Antennens første ledd er kraftig utvidet og danner et "øyelokk" over fasettøyet. Antennen er trådformet, lysbrun og ca. 4/5 så lang som forvingen. Det innerste, kraftig utvidete leddet er snøhvitt. Hodet, forkroppen og vingene er alle skinnende hvite. I den ytre del av forvingen (der vingefrynsene begynner) kan det være en svak, gulaktig tverrstripe som ikke når helt fram til framkanten. Bakkroppen er brungrå med hvit haledusk.
Levevis
Den lever i tørre, åpne områder. Larvene lever på småsyre (Rumex acetosella) og krushøymol (Rumex crispus), kanskje også andre syrer, trolig inne i stenglene. De voksne sommerfuglene flyr i kveldingen i juni – august og kommer gjerne til lys.
Utbredelse
Den er utbredt over det meste av Europa østover til den asiatiske delen av Tyrkia. I Norge forekommer den nord til Sogn og Fjordane.
Zink (musikk)
En zink (også zinke eller sink(e), italiensk cornetto, engelsk cornett) er et historisk musikkinstrument med blomstringstid på tidlig 1600-tall. Den ble vanligvis laget av tre, sjeldnere av elfenbein, var åttekantet og med skinnovertrekk og hadde seks fingerhull og et tommelfingerhull. Den klassifiseres i dag som et messingblåseinstrument.
Byggemåter
Zinken stemmes vanligvis i middeltone temperering, og derfor er litteraturen vanligvis begrenset til tonearter opp til to fortegn.
Til grunn for en zinkekonstruksjon ligger et konisk rør med syv hull. Ulike typer er:
Solkroken (Oslo)
Navnet ble vedtatt i 1940.
Kortbaneløp på skøyter under Vinter-OL 1998
Under Vinter-OL 1998 i Nagano ble det arrangert seks øvelser i kortbaneløp på skøyter
Oddbakken
Oddbakken er et nedlagt skihoppanlegg i Skien kommune i Telemark. Anlegget ligger ved Kikut, ca. 8 km nordøst for Skien sentrum, og består av to hoppbakker med størrelse K70 og K30. Den største bakken var arena for NM i hopp i 1962. Bakkerekorden er 81 meter.
K70-bakken, med ovarenn av betong, ble bygd i 1950. Den var sist i bruk rundt 1990, og står til forfalls, men er ikke revet.
Vertikal lowbret-piercing
Vertikal lowbret-piercing er en labret-piercing, der piercingen starter fra innsiden av munnen mellom underleppen og tennene (men ikke bak tennene som i mandible-piercingen) og rett ned, slik at den står ut under haken.
Risikoer
Denne piercingen gror vanligvis regelmessig, likevel kan den være svært sår i starten. Erosjoner i tannkjøttet er også en stor risiko og avhengig av plasseringen.
Det kan også forekomme at man lekker veske gjennom piercingen.
Sulpicius Severus
Sulpicius Severus (født ca. 363, død ca. 425) var en gallo-romersk, kristen forfatter og innfødt av Gallia Aquitania. Han er kjent for sin krønike av hellig historie som strakte seg fra verdens tilblivelse og fram til forfatterens egen tid, ca 403 e.Kr. Han skrev også den første hagiografi over Martin av Tours.
Liv og virke
Bortimot alt det som er kjent om Severus' liv kommer fra hentydninger i hans egne skrifter, fra en del avsnitt i brevene til hans venn Paulinus, biskop av Nola, og fra en kort biografi av historikeren Gennadius av Massilia.
Sulpicius Severus ble født i en aristokratisk familie i regionen Aquitaine i dagens Frankrike. Han fikk en utmerket utdannelse, og fylt med samtidens kultur, preget av latinsk skrift og lære. Han studerte rettsvitenskap og ble anerkjent som en veltalende advokat; hans kunnskap om romersk rett er reflektert i deler av hans skrifter. Han giftet seg med datteren til en velstående konsulfamilie, men hun døde ung og de fikk ingen barn.
På denne tiden ble Severus preget av læren til Martin, biskop av Tours, som krevde at han ga sin rikdom til kristne fattige og dedikere sine krefter til Gud. Severus var utsett for en administrativ karriere, men etter det tidlige dødsfallet til hans hustru tok han livet sitt opp til ny vurdering, og ble klostermunk. Hans kirkelige karriere gikk aldri høyere enn presbryter (kirkeforstander). Hans ordinasjon ble utført av Gennadius, men ingen detaljer om hans geistlige karriere har blitt formidlet.
Sulpicius skrev en verdenskrønike, Chronicorum Libri duo or Historia sacra, som strekker seg fra skapelsen av verden og fram til år 403, men utelater historiske hendelser som er nedtegnet i Det nye testamentet. Verket er en viktig kilde til informasjon om den interne kristne striden med arianisme, spesielt i henhold til forhold i Gallia. Boken er en kilde hovedsakelig av betydning for historien om Priscillianus' lære, leder av en asketisk bevegelse i Spania som også nådde til Gallia. Boken var en lærebok og ble benyttet som i skoleverket i Europa for et og halvt århundre etter at den ble trykt i 1556.
Mer populær i middelalderen var Severus' helgenbiografi over den hellige Martin av Tours. Den bidro i stor grad til å etablere omdømmet til miraklene til helgenen. Boken er ingen egentlig biografi, men heller en katalog av mirakler, fortalt i all enkelhet ved den absolutte tro. Kraften til gjøre mirakuløse tegn er antatt å være i direkte proporsjon av helligheten. Det er av Severus verdsatt mer som et bevis på hellighet, hvilket han er overbevist om kan kun skje gjennom et liv i isolasjon fra verden.
I den første av sine dialoger, modellert etter Cicero, gir han en tiltalende beskrivelse på livet til de som har gitt klosterløftet og trukket seg tilbake i eremittisk ensomhet i Egypts ørkener. Den andre dialogen er et stort tillegg, og gir mer informasjon om Martins liv som biskop.
Dahab
Dahab (egyptisk arabisk: دهب, Dahab, «Gull») er en egyptisk by på sørøstkysten av Sinaihalvøya som de siste årene er utviklet til et turiststed. Den ligger omtrent 80 km fra Sharm el-Sheikh, hvor den nærmeste flyplassen også ligger. Byen var tidligere en liten beduinlandsby som drev fiske, men har på 2000-tallet blitt et kommersielt turiststed med en rekke hoteller av høy standard og yndet mål for å drive med fritidsdykking.
De som besøkte Dahab i tidligere år var hovedsakelig ryggsekkturister opptatt av å dykke snorkle i Rødehavet. Etableringen av internasjonale hotellkjeder og andre fasiliteter har siden tiltrukket seg turister og feriegjester med penger. Masbat (innenfor Dahab) er populær destinasjon for dykkere, og det er rundt femti dykkersentre innenfor byen. Dahab kan bli delt inn i tre større områder. Masbat, som inkluderer beduinlandsbyen Asalah, er i nord. Sør for Masbat er Mashraba som er dominert av turister og hoteller. I sørvest er Medina med sin lagune og grunn vann som er attraktiv for brettseiling.
Geografi
Dahab er lokalisert på en smale stripe av kysten ved Rødehavet. Umiddelbart i vest stiger høylandet på Sinai, øst for Dahab strekker Akababukten seg. Det store feriestedet Sharm el-Sheikh ligger rundt 80 km i sør. Nærmeste flyplass er Sharm el-Sheikh internasjonale flyplass (IATA: SSH, ICAO: HESH), den tredje travleste flyplass i Egypt etter flyplassen i Kairo og Hurghada internasjonale lufthavn
Navnet
Ordet Dahab er egyptisk-arabisk for «gull». Det er forsøkt å komme flere tolkninger på stedsnavnet opphav, eksempelvis at det er en lokal referanse ved at gull ble vasket ned fra ørkenfjellene og kan ha akkumulert som alluvial avsetning på sletten nedfor på det stedet hvor landsbyen ble bygd. En annen mulig referanse er at det er fargen på sanden i sør for landsbyen. Eller at det er en henvisning til fargen på himmelen etter solnedgang. Men ingen av disse forklaringene er særskilt for dette stedet.
Som følge av seksdagerskrigen ble hele Sinai okkupert av Israel og Dahab ble gitt nytt navn som Di-Zahav (די זהב), med referanse til et sted omtalt i Den hebraiske Bibelen (Det gamle testamente) som en av stoppestedene til israelittene under utferden fra Egypt. Sinai ble gitt tilbake til egyptisk styre etter den egyptisk-israelske fredsavtalen i 1982.
Fra beduinlandsby til turiststed
Dahab har utviklet seg fra en lokal beduinlandsby. I 1996 var det rundt 3 700 innbyggere, noe som økte til 7 494 i 2006, men innbyggertallet er beregnet å utgjøre 2 942 for 2017. Da den sørlige strandpromenaden ble ryddet i 1989 ble det avdekket en mur ved fyrtårnet fra rundt 100-tallet f.Kr. Oldtidsfolket nabateerne hadde hovedstad i Petra i dagens Jordan kontrollerte handelsveiene imot nord og sør, og Dahab lå langs den gamle handelsveien sørover og mot Egypt. Nabateere hadde et form for lagerhus i Dahab.
Terrorangrep i 2006
Den 24. april 2006 ble Dahab rammet av et terroristangrep hvor tre bomber ble detonert. Den første ble sprengt ved et travelt supermarked på motsatt side av politistasjonen. De to neste eksploderte kort tid etter etter at folk flyktet til en nybygd bro mellom de to distriktene i Dahab. 22 mennesker ble drept, de fleste egyptere, og 87 andre ble alvorlig skadet.
Lignende angrep hadde skjedd tidligere, et i Taba lengre nord i oktober 2004 og et tilsvarende i juli 2005 i Sharm el-Sheikh. Allerede i oktober 2005 hadde israelske myndigheter for antiterror sendt ut advarsel for å be alle israelske borgere om å forlate Sinaihalvøya grunnet overveidende trusselbilde.
Det norske utenriksdepartementet i sin informasjon til norske borgere (per 2018) at «Det er generelt en høy risiko for terrorangrep i deler av Egypt. Egypt har det siste året vært preget av flere sikkerhetshendelser i Sinai og i Kairo. Terrorangrep og øvrige voldshandlinger har i hovedsak vært rettet mot sikkerhetsstyrkene, kirker og moskeer, og kan også ramme turistmål.»
Turisme
Fra tidlig på 1980-tallet til slutten av 1990-tallet var Dahab et møtested for individuelle turister og besøkende. Lenge var Dahab betraktet som et sted for hippier, vagabonder og ryggsekkreisende. Imidlertid etter Sinaihalvøya ble knyttet til det egyptiske kraftnettverket og utvidelsen av flyplassen i Sharm el-Sheikh endret Dahab seg fullstendig. Overalt ble det bygget store hotellkompleks. Veinettverket som hadde blitt delvis utbygd siden 2003 gikk et bilde av den planlagt utvidelsen av framtidig masseturisme. Selv om det i dag er hundre hoteller og rundt femti dykkersentrer, er Dahab mindre overfylt enn dens naboby Sharm el-Sheikh. Dahab har lite ferskvann og de fleste hotellene har egne avsaltingsanlegg som bearbeider vann fra Rødehavet.
Dahab tiltrekker seg et stort antall turister. Det er svært kjent for brettseiling. Pålitelige vinder gir perfekte forhold overflatevann, men lengre ute fra kysten er det mere bølger og sterk vind som gir utfordringer for dristigere brettseilere. Lagunen har blitt overtatt av kitesurfing med to russiskeide skoler rett ved stranden. Seilbrett er også populært. Apparatdykking, frigykking og snorkling er også populære aktiviteter med mange rev å utforske som ligger umiddelbart ved hotellene ved stranden. Det nærliggende Blue Hole er et verdenskjent utfordrende sted for dykkere. Det er undervannsattraksjon som kan oppleves både med og uten dykkerutstyr. Også den som bare snorkler får et godt inntrykk av den 100 meter dype hulen. Langs strendene er det er fargerikt fiskeliv og mange fine rev. I økende grad har korallrev blitt skadet eller ødelagt av skjødesløse dykkere har blitt et emne som skaper bekymring og har ført til et behov for å regulere dykkersentrene mer gjennomgående. Problemet øker også ved at restauranter i Masbat fyller sand og stein i sjøen for å øke strandlinjen, noe som også fører til ødeleggelser av de lokale korallrevene.
Langs stranden og innover i ørkenen kan man dra på safari med kamel, hest, jeep eller terrenggkjøretøy. Det er to timers kjøring fra Dahab til Sinaifjellet og Katarina-klosteret. Svært mange turister opplever soloppgangen fra toppen av Sinaifjellet.
Nordstern
Nordstern (tysk for «Nordstjerne»), i ettertid også gitt navnet Neu-Drontheim (norsk:«Ny-Trondheim»), var en ny storby som de tyske okkupantene planla å anlegge på Øysand utenfor Trondheim under andre verdenskrig.
De tyske luftangrepene mot Storbritannia i 1941 ble aldri vellykkede, og dette kan ha dannet bakgrunnen for at tyskerne ønsket en marinehavn i Trondheimsfjorden, da den tyske planleggingen bygget på at øyriket måtte stå til havs. Derfor ble Norge og Trondheim oppgradert til strategisk viktige steder i planene om å ta kontroll over hele Europa.
Tidligere viseadmiral og ekspert på krigføring til sjøs, Wolfgang Wegener hadde siden før krigen påpekt de fordelene Tyskland ville få med baser på norskekysten. Spesielt trondheimsområdet pekte seg positivt ut i denne sammenhengen. I tillegg til å være en viktig havn under harde kamper mot britene, ville Trøndelag være gunstig når det gjaldt aktiviteter lenger ute i Atlanterhavet. Fra Midt-Norge kunne store tyske fartøy dra på tokt for å forstyrre, eller aller helst tilintetgjøre, handelsforbindelsene til de allierte. Dette ble sterkt støttet av storadmiralene Erich Raeder og Karl Dönitz.
Hitler antydet tidlig at «den store marinehavnen nødvendiggjorde snarlig anlegging av en by i umiddelbar nærhet»: Neu-Drontheim – Nye Trondheim. Og den nye byen skulle ikke være noe lite tettsted; den nye trønderske byen skulle fra første dag av ha 250-300 000 innbyggere. Hitler hevdet at den nye byen skulle bli «et tysk Singapore», og slik ikke være en del av Norge, men direkte styrt fra Tyskland.
Leptopteris
se teksten
Leptopteris er en slekt av bregner innenfor kongsbregnefamilien. Denne slekten har foreløpig 7 kjente arter som vokser på øyer i Oseania og Stillehavet.
Arter
For en mer utfyllende taksonomi, se: bregneplanter
De 7 artene i denne gruppen omfatter blant annet disse fem:
507 Laodica
507 Laodica er en hovedbelteasteroide. Den er navneopphavet til asteroidefamilien Laodica. Den ble oppdaga den 19. februar 1903 av Raymond Smith Dugan fra Landessternwarte Heidelberg-Königstuhl i Heidelberg. Den er oppkalt etter Laodike, datter av Priamos og Hekabe fra gresk mytologi.
Hill Cove
Hill Cove er den tredje største bosetningen på Vest-Falkland, etter Fox Bay og Port Howard. Den er beliggende nordvest på øya, innenfor Saunders Island. Mount Adam, som med sine 700 moh. er Vest-Falklands høyeste fjell, skjermer bosetningen mot vind fra sør.
En liten skog ble plantet her på 1880-tallet og utvidet i 1925. Dette er den eneste skogen på Falklandsøyene, men det er også plantet noen trær på Carcass Island.
Perry County (Alabama)
Perry County er et fylke i den amerikanske delstaten Alabama. Det ligger i de sentrale delene av staten og grenser mot Bibb County i nord, Chilton County i øst, Dallas County i sørøst, Marengo County i sørvest og mot Hale County i vest.
Perry Countys totale areal er 1 875 km² hvorav 12 km² er vann. I 2000 hadde fylket 11 861 innbyggere og administrasjonssenteret ligger i byen Marion.
Fylket ble etablert i 1819 og har fått sitt navn etter Oliver Hazard Perry.
Saint-Maurice-la-Fougereuse
Saint-Maurice-la-Fougereuse er en tidligere kommune i departementet Deux-Sèvres i regionen Nouvelle-Aquitaine sørvest i Frankrike. Den 1. januar 2016 ble kommunen slått sammen med Étusson til den nye kommunen Saint-Maurice-Étusson.
Elven Layon har sin kilde i Saint-Maurice-la-Fougereuse.
Saint-Maurice-la-Fougereuse ligger ved grensen mellom departementene Deux-Sévres og Maine-et-Loire.
Befolkningsutvikling
Antall innbyggere i kommunen Saint-Maurice-la-Fougereuse
Pseudopostega crepusculella
Pseudopostega crepusculella er en sommerfugl som tilhører familien hvitmøll (Opostegidae). Den er funnet fra Østfold til Vest-Agder i Norge.
Utseende
En liten (vingespenn 8–12 mm), snøhvit møll, forvingen har et V-formet, lysbrunt tverrbånd litt utenfor midten og to brune tverrbånd i spissen, der det også er en liten, svart flekk. Antennens første ledd er kraftig utvidet og danner et hvitt "øyelokk" over fasettøyet, ellers er antennene brunlige og rundt 4/5 så lange som forvingen. Hodet, forkroppen og forvingen er hvite, bakkroppen gråbrun, bakvingen lysbrun.
Utbredelse
Den er utbredt over store deler av Europa og det nordlige Asia østover til øst-Sibir. I Norge er den funnet på den sørlige delen av Østlandet og langs kysten av Sørlandet.
Maritime
Maritime er en av fem regioner i Togo og den eneste med kystlinje. Det er også den minste regionen i størrelse, men den største i folketall. Hovedstaden Lomé ligger i Maritime. Den er delt inn i prefekturene Golfe, Lacs, Lomé, Vo, Yoto og Zio. Ved folketellingen i 2010 hadde regionen 2,599,955 innbyggere, hovedstaden inkludert.
PowerBook
PowerBook er et merkenavn ifra Apple for deres serie med profesjonelle bærbare datamaskiner. iBook er PowerBooks lillebror, rettet imot hjemmebrukere og studenter.
Helgi Björnsson
Helgi Björnsson (født 1942 i Reykjavík) er en islandsk geofysiker og glasiolog. Han er kjent for arbeidet sitt med avrenning fra isbreer, og spesielt der isbreene er kombinert med geotermisk varme. Dette har blant annet resultert i forfatterskap av flere vitenskapelige artikler om jökulhlaup. Björnsson jobber som forsker ved Háskóli Íslands (Universitetet på Island).
PowerBook
Før PowerBook hadde Apple prøvd å lage en bærbar under navnet Macintosh Portable, det var en Macintosh Plus med en LCD skjerm. Den var mer kjent som "slepbar" enn bærbar.
Helgi Björnsson
I 1988 tok han doktorgrad ved Universitetet i Oslo med oppgaven «Hydrology of Ice Caps in Volcanic Regions». I perioden fra 1994 til 2004 var han professor II i glasiologi ved Universitetet i Oslo. I 2002 ble han æresdoktor ved Universitetet i Stockholm.
Publikasjoner
Siden 1979 har Björnsson gitt ut en rekke vitenskapelige artikler i tidsskrifter som f.eks. Nature. Han har også skrevet kapitler i bøker og laget spesialkart.
PowerBook
De første Powerbookene
I oktober 1991 ble de tre første PowerBookene sluppet. Den billige PowerBook 100, den mer kraftige PowerBook 140, og den kraftigste PowerBook 170. Disse maskinene lagde furore i dataindustrien siden de var kompakte, hadde en trackball og var konstruert med ergonomi i tankene.
De første utgavene av Powerbook kapret 40% av markedet for bærbare datamaskiner, noe Apple sin toppledelse ikke tok med i sine beregninger. I stedet forsvant designerne til Compaq. Arbeidet med å lage oppdaterte PowerBooks ble satt alvorlig tilbake. Flere år fremover ble nye PowerBook og PowerBook Duo maskiner lansert med små oppgraderinger. Men på midten av 90-tallet hadde Apple mistet ledelsen på markedet for bærbare datamaskiner.
Apples PowerBook-produksjon gikk nedover på denne tiden. I 1994 kom PowerBook 500 serien, som var Apples bærbare datamaskiner frem til PowerBook 5300.
PowerBook 5300 var beheftet med flere problemer. Det var knyttet store forventninger til maskinen siden den var den første PowerPC-baserte PowerBook. 5300 var ikke konkurransedyktig med andre bærbare datamaskiner, mange hadde fabrikasjonsfeil. På grunn av dette måtte Apple kalle tilbake alle maskinene.
I 1996-1997 lanserte Apple tre nye PowerBooks: PB 1400, PB 2400 (erstatter for PowerBook Duo) og PowerBook 3400 (3400 ble senere den første PowerBook G3, sent i 1997).
PowerBook G3
I 1998 kom de første virkelig PowerBook G3 maskinene, de ble sluppet omtrent på samme tid som iMacen. De fantes i tre varianter 12", 13" og 14" med varierende prosessor og utstyr. De hadde to rom som kunne utstyres med diskettstasjon, CD-ROM stasjon eller ekstra batterier. Maskinene var slanke, sorte og myke i formen. Dette designet fortsatte da Apple standardiserte 14" skjermer og introduserte reviderte modeller: Lombard, en slankere og lettere PowerBook med lenger levetid på batteriet og USB, og siden Pismo som innførte FireWire i denne produktlinjen.
PowerBook G4 Titanium
Den midlertidige toppsjefen Steve Jobs satte fokus på redesign av PowerBook serien i 2000. Den nye maskinen fikk et helt nytt design med chassis i titan og en stor og bred 15,2" skjerm som var egnet for visning av widescreen filmer. Med kraften i PowerPC G4 prosessoren ble den nye maskinen lansert som den første bærbare supercomputeren i verden. Den var lettere enn de fleste PC baserte bærbare, og takket være PowerPC prosessorens lave strømforbruk, var batterilevetiden flere timer lenger.
Maskinene fikk etter hvert kallenavnet TiBooks og ble en del av motebildet. Spesielt ble de populære i underholdningsindustrien og de smykker mange skrivebord i Hollywood. De har også gjort enkelte innhogg i markedet for bærbare generelt, takket være den store skjermen. Mange produsenter av bærbare fulgte etter og imiterte deler av designet, som f. eks. overflatene i sølv metallic.
Titanmodellene av PowerBook kom i konfigurasjoner med hastigheter på 400, 500, 550, 667, 800 og 1000 MHz.
PowerBook G4 Aluminium
I 2003 lanserte Apple Computer to bærbare modeller, den ene med den gang verdens største skjerm og den andre som den minste, komplette datamaskinen. Begge er laget av anodisert aluminium, de kan brenne DVD (tilleggsfunksjon på den minste modellen), de har Airport Extreme teknologi for trådløse nettverk, Bluetooth, og 12.1" eller 17" LCD-skjermer. Modellen med 17" skjerm har en sensor innebygd i tastaturet som sørger for trinnløs bakgrunnsbelysning i tastene tilpasset lysforholdene i omgivelsene. 12" skjermen er den samme som brukes på 12" iBook, mens 17" skjermen er den samme flatskjermen som på 17" iMac.
Senere i 2003 ble også PowerBook 15" redesignet og fikk nå det samme aluminiumsskallet som sine større og mindre søsken.
Men i april 2006 var det slutt for PowerBooken. Etter at utviklingen på PowerPC stoppet, måtte apple skifte format. Apple valgte da å endre navnet på flere av maskinene sine, og PowerBooken var en av dem. I dag får man PowerBook som MacBook Pro, og nå med Intel Prosessor, og ikke PowerPC.
Plateaux (Togo)
Plateaux er en av fem regioner i Togo. Det er den største regionen i areal og den nest største i folketall. Den er delt inn i prefekturene Agou, Amou, Danyi, Est-Mono, Haho, Kloto, Moyen-Mono, Ogou og Wawa. Ved folketellingen i 2010 hadde regionen 1,375,165 innbyggere.
Petter Eide
Petter Eide (født 15. august 1959) er en norsk tidligere politiker (Sosialistisk Venstreparti). Han ble ble valgt inn sammen med Kari Elisabeth Kaski for SV som stortingsrepresentant fra Oslo ved stortingsvalget 2017. . Han var i perioden også møtende varamedlem av Europarådets Parlamentarikerforsamling. Han gikk ut av Stortinget høsten 2021.
Han arbeider idag som seniorkonsulent i Rud Pedersen Public Affairs med politiske prosesser, strategi, internasjonale forhold og kommunikasjon som arbeidsfelt.
Eide er utdannet lærer og har hovedfag i sosialantropologi fra Universitetet i Oslo (1994). Han var generalsekretær i Amnesty Norge fra 2000 til 2007, generalsekretær i Care International Norge i 2007 og generalsekretær i Norsk Folkehjelp fra 2008 til 2011. I 2012 og 2013 ledet han Kirkens Nødhjelps arbeid i Pakistan. Tidligere har han arbeidet som informasjonsrådgiver i Geelmuyden Kiese, han var også partner i konsulentbyrået Conow. Han var politisk sekretær i Sosialistisk Venstreparti fra 1986 til 1991 og leder av partiets internasjonale utvalg fra 2010 til 2011.
Dörentrup
Dörentrup er kommune i kretsen Lippe; del av den tyske delstaten Nordrhein-Westfalen. Kommunen ligger midt i åslandskapet Lipper Bergland, som grenser i nord til høydedraget Wiehengebirge og i sør mot Teutoburger Wald. Landskapet har betegnelsen Mittelgebirge i det sentrale Tyskland.
Næringsveine er hovedsakelig jordbruk og treforedling.
Historie
Kommunens historie går tilbake til tiden for den germanske folkegruppen Saksere. Tettsteder i regionen ble grunnlagt på den tid og har ending -trup forgjengeren til den skandinavisk formen Torp.
Slottet utenfor tettsted Wendlinghausen ble grunnlagt av bror av Baron von Münchhausen, Hilmar von Münchhausen i 1613.
Tredveårskrigen hadde tatt hardt på Lemgo-regionen ved innkvarteringer og kontribusjoner. Tettstedene kom seg så seint som 1800-årene. Befolkningsveksten etter andre verdenskrig påvirket den videre sosiale og strukturelle utvikling.
Oksoniumion
Oksoniumion er et oksygenkation med tre bindinger. Det enkleste oksoniumionet kalles hydronium med kjemisk formel H3O+, men i henhold til IUPAC nomenklatur skal denne refereres til som oksonium.
Hydronium
Hydronium er et trivialnavn for kationet oksonium, med kjemisk formel H3O+. Det dannes ved protolyse av vann, og en syre er vanligvis giveren av protonet.
H3O+ har en trigonal pyramideform, med oksygenatomet som toppunkt. H-O-H bindingen har en vinkel på om lag 107°, og massesenter nær oksygenatomet.
pH
Et pH-meter måler konsentrasjonen av hydroniumioner i en væske. Skalaen er logaritmisk, og er definert som
Rent vann ved 25°C har en pH på 7,00. Dette betyr at konsentrasjonen av hydroniumioner i vannet må være 10-7mol/dm³. Tilstedeværelsen av hydroniumioner i rent vann, kan bare komme fra autoprotolyse.
I denne reaksjonen opptrer ett vannmolekyl som syre, og det andre opptrer som base.
Andre oksoniumioner
Et oksoniumion som ofte opptrer innen organisk kjemi, dannes ved protonering eller alkylering av en karbonylgruppe, for eksempel R-C=O+-R'.
Andre hydrokarbon oksoniumioner dannes ved protonering eller alkylering av alkoholer eller etere (R-C-O+-R1R2).
Reskontro
En reskontro (fra italiensk riscontro som betyr møte, kontroll, granskning, sammenligning) er en oppsplitting av en hovedbokskonto i regnskapssystemet i flere underkontoer. For eksempel kan konto nummer «1500 kundefordringer» splittes opp i kundereskontroer, der hver kunde har sin reskontro. Kundene forholder seg til reskontronummeret i form av at det er dette som er det tildelte kundenummeret i dette firmaet.